kardosdrur/scandi-wiki huggingface dataset:
Citizendium

Citizendium er et engelsksproget wikibaseret frit encyclopædiprojekt med Larry Sanger, som var med til at grundlægge Wikipedia i 2001, i spidsen.
Projektet forsøger at forbedre Wikipediamodellen ved at udvikle en "troværdig" encyklopædi.
Det håber at opnå dette ved at lade alle bidragerne bruge deres eget navn, og derved holde uprofessionelle væk. Derudover arbejdes der med "godkendte artikler", som har gennemgået en form for eftersyn af eksperter inden for det specifikke område.

Pr. 27. oktober 2011 havde Citizendium færre end 100 aktive medlemmer. Websitet havde i august 2013 16.484 artikler, hvoraf 165 havde opnået godkendelse af andre brugere, og omkring 10 brugere foretog mindst 20 redigeringer om måneden. Ledende redaktør var Anthony Sebastian, der trak sig tilbage i 2016 uden at en afløser blev udpeget.

Noter

Eksterne henvisninger 
 Den officielle hjemmeside

Wikier
Onlineencyklopædier
Adams-Onis traktaten

Adams-Onís traktaten fra 1819 (formel titel:Traktat bygget på venskab, bosættelse og grænser mellem Amerikas Forenede Stater og Hans katolske Majestæt, og den kendes også som Transkontinentale traktat af 1819 og sommetider Florida købstraktaten) var en historisk fredsaftale mellem USA og Spanien, som løste en grænsestrid. Spændingerne var opstået på et tidspunkt, hvor Spaniens magt i den nye verden var svækket. Udover at Florida blev overdraget til USA, løste traktaten også en grænsestrid langs Sabine floden i Texas og etablerede Rocky Mountains og Stillehavet som grænse for amerikansk territorium. Traktaten afsluttede den første Seminole krig i Florida og lagde grunden til den anden.

Traktaten blev forhandlet på plads af John Quincy Adams, som var udenrigsminister under præsident James Monroe og den spanske udenrigsminister Luis de Onís. Ifølge aftalen betalte USA 5 millioner dollars for de territoriale rettigheder over Florida og frafaldt kravet på de dele af Texas, der lå vest for Sabine samt andre spanske områder. Traktaten blev færdigforhandlet den 22. februar 1819 i Washington, D.C., ratificeringer blev foretaget, og traktaten blev offentliggjort den 22. februar 1821.

Eksterne henvisninger 
 PBS' The Border: Adams-Onís Treaty
 Treaty Text from the Avalon Project 
 Text of the Adams-Onís Treaty 

Fredsaftaler
USA's historie
Spaniens historie
SEB (musikgruppe)

SEB er en gruppe, bestående af drengene Sebastian, Magnus og Mathias fra Allerød. Gruppen deltog i MGP2006 med sangen "Tro på os to" og vandt. Senere vandt de også MGP Nordic med samme sang.
Gruppen SEB valgte at trække sig tilbage efter MGP 2006, fordi de ønskede et andet publikum, og ikke ville være børnestjerner. Gruppen findes dog stadig og de øver aktivt flere gange om ugen.

Sebastian, som er forsanger, er i gang med at skrive nye numre.

SEB anno 2012 består af Sebastian Øberg, Tim Braüner og Thomas Drachmann Danielsen, og d. 29. april 2013 udgav de singlen "Try" på Copenhagen Records.

Aktuel besætning 
 Sebastian Øberg Nielsen (pr. 2013, guitar og sang)
 Tim Braüner (pr. 2013, bas)
 Thomas Drachmann Danielsen (pr. 2013, trommer)

Gammel besætning 
 Sebastian Øberg Nielsen (pr. 2007, guitar og sang)
 Magnus N. Kaiser (pr. 2006, bas)
 Mathias Okholm (pr. 2006, trommer)

Eksterne henvisninger 
 SEBs officielle hjemmeside
 

Musikgrupper fra Danmark
Vindere af MGP
Musikgrupper fra 2006
Michael Learns to Rock

Michael Learns To Rock, ofte blot omtalt som MLTR, er et dansk soft rock-band.

Bandet blev dannet i Århus i 1988 af sanger og keyboardspiller Jascha Richter (f. 24. juni 1963), trommeslager Kåre Wanscher (f. 14. juni 1969), guitarist Mikkel Lentz (f. 20. december 1968) og bassist Søren Madsen (f. 23. april 1967). I 2000 forlod Madsen gruppen for at forfølge en solokarriere, men bandet har fortsat med at udgive albums som et tremandsband.

Michael Learns to Rock er kendt i Europa, og er især meget populære i Asien hvor mange af deres albums har solgt guld og platin, hvilket gør dem til det bedst sælgende danske band i Asien nogensinde. Gruppen har solgt 10 millioner albums på verdensplan. Ifølge Jascha Ricther skyldes gruppens succes at teksterne er nemme at relatere til, og at musikken er båret af en stærk melodi.

MLTR nåede som det første band live ud til et globalt publikum, med lyd og billede igennem den smartphone baserede app Subcell den 11. august 2013. Begivenheden markerede samtidigt bandets 25 års jubiliæum, som blev fejret på Skanderborg Festival .

Diskografi 

Michael Learns to Rock (1991)
Colours (1993)
Played on Pepper (1995)
Nothing to Lose (1997)
Blue Night (2000)
Michael Learns to Rock (2004)
Eternity (2008)
Scandinavia (2012)
Still (2018)

Kilder

Eksterne henvisninger 
 Official hjemmeside 
 

 
Musikgrupper fra 1988
Bataviske Republik

Den Bataviske Republik () eksisterede fra 1795 til 1806 og organiserede Holland som en republik efter fransk forbillede. Republikken var en vasalstat til Frankrig.

Den Bataviske Republik blev udråbt den 19. januar 1795, én dag efter at statholderen Vilhelm 5. af Oranien flygtede til England. Den invaderende franske revolutionære hær fandt en del allierede i Holland. Otte år før havde Orange fået overtaget i en lille men brutal borgerkrig takket være den militære intervention fra Frederik Vilhelm 2. af Preussen, som var onkel til statholderen. Mange af de revolutionære, der var flygtet til Frankrig, vendte nu tilbage, ivrige efter for at realisere deres idealer.

I modsætning til begivenhederne i Frankrig foregik de revolutionære ændringer relativt fredeligt i Holland. Landet havde været en republik i to århundreder og havde en begrænset adel. Guillotinen var ikke nødvendig for den nye stat. Den gamle republik havde været en arkaisk og ineffektiv politisk konstruktion som stadig hvilede på gamle feudale traditioner. Beslutningsgangen var meget langsom og fandt nogen gange slet ikke sted. De individuelle provinser havde så meget magt at de blokerede mange ellers fornuftige fornyelser. Den Bataviske Republik markerede overgangen til en mere centralistisk og mere velfungerende regering, fra en løs føderation af uafhængige provinser til en enhedsstat. Mange af fornyelserne blev bibeholdt efter at republikken faldt i 1806, som f.eks. den første retstavningsstandard for det hollandske sprog af Siegenbeek (1804). Jøder, lutheranere og romersk-katolske blev givet lige rettigheder.

Den nye republik tog sit navn efter batavianerne, en tysk stamme som havde levet i det hollandske område under Romerriget.

Som en fransk vasalstat var den Bataviske Republik allieret med Frankrig i dets krige mod primært Storbritannien. Dette medførte at det meste af det Hollandske imperium af kolonier blev tabt og at den hollandske flåde blev besejret ved slaget ved Camperdown (Camperduin) i 1797. Den hollandske handels kollaps medførte en serie af økonomiske kriser, og det var først i anden halvdel af det 19. århundrede at Hollands velstand nåede op på det tidligere niveau.

Noter 

Forhenværende republikker
Etableret i 1795
Ophørt i 1806
Nederlandene
Forhenværende europæiske lande
Centillion

En centillion er tallet for 10600, dvs. et ettal efterfulgt af 600 nuller.

På engelsk betyder centillion 10303.

En centillion=1 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 

Bestemte tal
Gærdesmutterne

Gærdesmutterne er pigespejderkorpset, der svarer til Grønspætterne i Anders Ands univers. De har ved lejlighed konkurrencer med Grønspætterne, og Kylle, Pylle og Rylle er medlemmer i visse historier.

På svensk hedder Gærdesmutterne Grönspättorna.

Eksterne henvisninger

Se også 

Spejder
Anders And-universet
Fiktive organisationer
Grønspættebogen

Grønspættebogen  er grønspætternes faste opslagsbog, som de altid tyr til, når der skal løses problemer. Den løser mange knuder for grønspætterne, når situationen er gået i baglås. Ligesom Grønspættekorpset er den en opfindelse af Carl Barks. I en nyere historie af Don Rosa får vi afsløret, at den i virkeligheden stammer fra det berømte bibliotek i Alexandria.

Anders And-universet
Luann Van Houten

Luann Van Houten er en fiktiv person i tv-serien The Simpsons. Maggie Roswell lægger stemme til hende. Da Roswell forlod serien blev Luann til en baggrundsfigur som mest figurerede i gruppescener.

Luann er mor til Milhouse og er i de første mange sæsoner gift med Kirk. Efter deres skilsmisse lever hun det vilde singleliv og dater bl.a. American Gladiator Pyro, men er ham utro med hans bedste ven Gyro.

Eksterne henvisninger 

Figurer i The Simpsons
AppleTalk Filing Protocol

AppleTalk Filing Protocol eller blot Apple Filing Protocol (AFP) er en netværksprotokol som tilbyder filservices for Mac OS X og Classic Mac OS.

Datatransmission
Mac OS X
Mac OS
Pannonien

Pannonien er et oldtidsland som lå i de nuværende lande Østrig, Kroatien, Ungarn, Serbien, Slovenien, Slovakiet og Bosnien-Hercegovina. Det blev invaderet af kejser Augustus i 35 f.Kr. og endeligt underlagt Romerriget i 9 f.Kr.

Inden for økologien bruges det tilsvarende tillægsord, pannonisk, om biotoper og plantesamfund, der har klimatiske og jordbundsmæssige vilkår, der svarer til steppeområderne i de nævnte lande. Se Pannonien (floraområde).

Tidligere riger, stater, protektorater, kolonier og lande
Vaks

Vaks  er en hundehvalp, der er hovedperson i flere tegneserier fra Walt Disney. Disse serier er et spin-off til den gamle lange tegnefilm Lady og Vagabonden, der slutter med at de to titelpersoner får fire hvalpe, tre hunhvalpe, der ligner Lady, og en hanhvalp, der ligner Vagabonden. Den sidste får i serien navnet Vaks og er den faste hovedperson, hvor Lady og Vagabonden er bipersoner som hans forældre, der nu oplever de typiske ægteskabskonflikter og problemer med børneopdragelse, og de tre søstre, som ikke har fået nogen navne. Deres mennesker er som i filmen Darling og Permand. Vaks er en glad og nysgerrig hvalp, der oplever det ene og det andet og altid slipper godt fra det.

Samtlige bipersoner fra filmen Lady og Vagabonden indgår med mellemrum i Vaks-serierne som bipersoner, bulldoggen Buller, som er lidt af en bullerbasse, den lodne hunhund Babs, den filosofiske mynde Boris, gravhunden Daks, mexikanerhunden Pedro, den nærige skottehund Scott og den gamle godmodige blodhund Trofast. De fra filmen velkendte ondskabsfulde siameserkatte dukker af og til op i en slags skurkerolle, de har fået navnet Si og Am efter albumversionen af filmens historie. Det kan også ske, at deres menneske Tante Sara dukker op.

Dette univers er, i modsætning til andre universer i Disney-serier hvor grænserne mellem dem er flydende, fuldstændig lukket. Man ser aldrig nogen fra andeuniverset eller museuniverset i en Vaks-historie, man ser heller aldrig Vaks eller nogen af hans venner dukke op i de andre universer.

Filmen fik en efterfølger på video/DVD, Lady og Vagabonden 2: Vaks på eventyr, hvor Vaks er hovedpersonen.

Eksterne henvisninger 

Anders And-figurer
Novellefilm

Novellefilm  er en kort fiktionsfilm, der typisk er en kort afrundet historie med en ofte enkel pointe. Novellefilm er kortere end spillefilm og varer normalt mellem 10 og 50 minutter . Det er en filmgenre, hvor Danmark især har stået stærkt, ligesom kortfilm og dokumentarfilm. De distribueres ofte via tv, DVD og video on demand.

Noter
Oriana Fallaci

Oriana Fallaci (født 29. juni 1929, død 15. september 2006) var en italiensk journalist, forfatter og skarp politisk interviewer. Hun arbejdede inden for den antifascistiske bevægelse i Italien under 2. verdenskrig og havde efterfølgende en lang og succesrig journalistisk karriere, hvoraf en væsentlig del foregik i USA.

Efter at have trukket sig tilbage fra arbejdsmarkedet tiltrak hun sig igen opmærksomhed med en serie af artikler og bøger, som var kritiske mod islam og arabere; disse medførte betydelig støtte, diskussion og beskyldninger om racisme og islamofobi.

I bladet Reason Magazine fra juni 2006 skrev den libertarianske forfatter Cathy Young:

Den italienske journalist Oriana Fallacis bog The Rage and the Pride fra 2002 skelner stort set ikke mellem radikale islamiske terrorister og somaliske gadehandlere, som angiveligt urinerer på gadehjørnerne i Italiens storbyer. Christopher Hitchens, som beskrev bogen i The Atlantic som “en slags foregangseksempel på hvordan man ikke skal skrive om islam”, bemærker, at Fallacis udfald har alle kendetegnene fra andre infame tirader om ækle, sygdomsbefængte, seksuelt truende fremmede.

Hun døde som 77-årig i sin elskede barndomsby Firenze efter at have lidt af brystkræft i en årrække. 

I de sidste år af hendes liv udviklede Fallacis foragt for ledere som Khomeini, Arafat og Khadaffi, som hun havde interviewet som journalist, sig til et stærkt had til islam som ideologi, som hun opfattede som en totalitær trussel mod friheden og mod Vesten.

Bøger af Oriana Fallaci 
 En Mand, roman, der fortæller historien om Alexandros Panagoulis, som kæmpede mod obersterne og militærregimet i Grækenland. Det er historien om en helt, der kæmper sin ensomme kamp for friheden og sandheden, som aldrig giver op, og det fører også til hans død. (Originaludgaven udgivet i 1979, og den danske oversættelse i 1981)

 Brev til et aldrig født barn, fortæller om det barn som hun og Panagoulis aldrig fik, hvorfor de ikke fik det, og de eksistentielle tanker dette medførte.

Citater af Oriana Fallaci 
"Uden Khomeini ville vi ikke være, hvor vi er. Sikken skam, at hans mor ikke valgte at få en abort, da hun var gravid med ham." 

"Muslimerne afviser vores kultur og forsøger at påtvinge os deres kultur. Jeg afviser dem, og det er ikke kun af pligt over for min egen kultur – det er af pligt over for mine principper, min civilisation." 

"Den stigende tilstedeværelse af Muslimer i Italien og i Europa er direkte proportional med vores tab af frihed."

Eksterne henvisninger 

 The Slow suicide of the West by Jorge Majfud
 BrainyQuote.com

Noter 

Faglitterære forfattere fra Italien
Personer fra Firenze
Journalister fra Italien
Eksperimentalfilm

Eksperimentalfilm  er filmens avant-garde, hvor der eksperimenteres med nye ideer og former, det er her de afprøves for første gang.

En af de mest kendte er Luis Bunuels Den andalusiske hund, hvor han i samarbejde med maleren Salvador Dali overførte surrealismen til film.

Den europæiske filmbevægelse Cinéma pur arbejdede i 1920'erne som avantgardister inden for filmkunst eksperimenterende med bl.a. visuel komposition og teknisk udtryk.

Dansk eksperimentalfilm 
Tidlig dansk eksperimentalfilm udspringer af tanker om filmens natur i 1940'erne til de tidlige 1960'ere og inkluderer værker af kunstnere som Albert Mertz, Jørgen Roos, Richard Winther, Robert Jacobsen og Wilhelm Freddie. Dansk eksperimentalfilm indeholder elementer fra bl.a. abstrakt film, surrealistisk film, russisk konstruktivisme, sovjetisk montage, tysk ekspressionisme, cinéma pur, absolut film og situationistisk film.  

Eksperimentalfilmen fra 1960'erne og 70'ernes dyrkede mere revolutionære tanker om filmkunst. De fleste film er centreret om filmkollektivet ABCinema, hvor en gruppe billedkunstnere, forfattere og filmkunstnere arbejdede sammen i slutningen af 1960'erne, heriblandt Per Kirkeby, Bjørn Nørgaard, Jørgen Leth og Ole John.

ABCinema var blandt andet inspireret af den franske nybølge med instruktører som fx Francois Truffaut og Jean-Luc Godard, men også den amerikanske popkunstner Andy Warhols eksperimenterende film. 

Kvindelige kunstnere som Ursula Reuter Christiansen, Lene Adler Petersen og Jytte Rex stod bag en vigtig feministisk dansk filmbevægelse i denne periode.

Filmgenrer
Avantgarde
Francisco Goya

Francisco José de Goya y Lucientes (født 30. marts 1746, død 16. april 1828) var en spansk maler.

Goya var portrætmaler og hofmaler ved det spanske hof, historieskriver og i hans uofficielle arbejde en revolutionær og en mand med visioner. Han er blevet anset både som den sidste af de gamle mestre og som den første af de moderne. De destruktive og subjektive elementer i hans kunst lige som hans modige malerier og grafik var en inspirationskilde for mestre som Manet og Picasso.

Mange af Goyas værker som Den nøgne Maja er udstillet på Museo del Prado i Madrid.

Galleri

Se også 
 Den tredje maj 1808

Eksterne henvisninger 
 
 Biography of Francisco de Goya  MundoArte
 Goya images, biography and resources 
 Goya at Olga's Gallery 
 High resolution images  Goya
 Los Caprichos  (PDF in the Arno Schmidt Reference Library )
 Desastres de la Guerra  (PDF in the Arno Schmidt Reference Library )
 The Sleep of Reason – article in World&I Magazine
 Goya's ghouls  on the Goya's exhibition in Berlin "Don't forget the happiness of Goya!" by Claudia Schwartz at signandsight.com
 Goya's Disasters of War at Napoleon Guide 

Hofmalere fra Spanien
Romantikkens malere
William Hogarth

William Hogarth (født 10. november 1697, død 26. oktober 1764) var en engelsk maler, gravør og pioner som billedsatiriker. Hans arbejder går fra fremragende realistiske portrætter til tegneserieagtige billedserier. Meget af hans kunst gjorde grin med tidens politik og moral. I Danmark blev Hogarth særlig kendt og omtalt i kraft af tyskeren Georg Lichtenbergs udgivelse af hans kobberstik fra 1794-1833.

Litteratur 
 Henrik Bramsen (red.), Hogarth, Thaning & Appels Forlag, 1947.

Referencer

Eksterne henvisninger 

Malere fra England
Satirikere fra Storbritannien
Personer i oplysningstiden
Briter i 1700-tallet
Personer fra London
Jack Bauer

Jack Bauer er en fiktiv person i den amerikanske action-/spændingsserie 24 Timer. Han spilles af Kiefer Sutherland og er seriens hovedperson. Han arbejder i en antiterrorafdeling, der samler efterretninger, kaldet CTU (Counter-Terrorist unit). Det er hans opgave at beskytte USA mod terrorangreb fra sin position som agent. Jack når at redde flere hundredetusindvis af uskyldige liv.

Jack Bauer er tidligere SWAT- og Delta Force-medlem og har været ansat i CIA.

Jack har en datter ved navn Kimberly Bauer, har været gift med Terri Bauer og har haft et forhold til Nina Myers

Bauer, Jack
George Wendt

George Robert Wendt (født 27. oktober 1948) er en amerikansk skuespiller, som er bedst kendt for sin rolle som Norm Peterson i tv-serien Sams Bar (1982-1993).

Han blev født i Chicago, Illinois, og gik på Campion High School i Prairie du Chien, Wisconsin, (den samme skole som kongresmedlemmet Leo Ryan og guvernøren i Wisconsin Patrick Lucey). Han blev smidt ud af University of Notre Dame efter et semester, hvor mangel på studieaktivitet resulterede i en karakter på 0.00. Som beboer i det berygtede festhus Zahm House, var han bedre kendt for sin festen, end for sine studieaktiviteter. Han havde mere succes på Rockhurst College i Kansas City, Missouri, hvor han bestod med en Bachelor of Arts i økonomi.

Hans kone Bernadette Birkett, spillede senere stemmen af Norms aldrig viste kone Vera i Sams Bar.

Livet efter Sams Bar 
George Wendt har optrådt som sig selv på Seinfeld, og har gentaget karakteren Norm Peterson både i The Simpsons og Frasier-episoden "Cheerful Goodbyes".

Han optrådte i flere episoder af Sabrina, The Teenage Witch.

George spillede også far til Macaulay Culkin i Michael Jackson musikvideoen Black or White i 1991.

Eksterne henvisninger 

 

Skuespillere fra USA
Spring over hest

Spring over hest er en øvelse i redskabsgymnastik.

Deltageren løber hurtigt hen mod "hesten" (på en tilløbsmåtte der er på 25 m), hvor han eller hun med hjælp fra en springplade sætter af med fødderne, slår an mod hesten som er 1,25 m høj og på 95 cm gange 120 cm i overflade (F.I.G. regler), og derefter lander på den anden side af hesten (på en eller flere måtter, som til sammen må være 20 cm tykke og bestå af måtter på 5 og 10 centimeters tykkelse) efter at have udført en eller flere akrobatiske vendinger i luften. I landingen er det tilladt at tage et skridt i springretningen, mens andre skridt trækker fra i karakteren.

Øvelsen bedømmes på en skala, hvor 20 point efter de nye regler er det højeste opnåelige.

Redskabsgymnastik
AMU-Vest

AMU-Vest (tidligere Specialarbejderskolen) er et af Vestjyllands førende centre for voksen- og efteruddannelse. Skolen grundlagdes i 1965, hvor undervisningen foregik i lejede omgivelser ved Betongården på Lærkevej i Esbjerg.

Grundet pladsmangel flyttede skolen i 1966 ud på Energivej med plads til syv værksteder.

Et stort byggeri med plads til fremtidige udvidelsesbehov, blev viderehen planlagt pga. endnu voksende efterspørgsel. Byggeriet blev opført på den nuværende adresse på Spangsbjerg Møllevej 304-306 i Esbjergs østlige bydel.

Indvielsen fandt sted 1971, hvor bygherrerne kunne præsentere et 5.000 m² moderne byggeri på en 27.000 m² stor grund. Allerede i 1978 var skolen dog også vokset ud af disse rammer, og der blev planlagt, at opføre en 2.000 m² stor tilbygning, der blev indviet i 1981.

I 1984 udvidede skolen sine aktivitetsområder, hvilket resulterede i yderligere en tilbygning, der kunne tages i brug i 1988.

Eksterne henvisninger 
Om AMU Vest 

Uddannelsesinstitutioner i Esbjerg
Rosalind Franklin

Rosalind Elsie Franklin (født 25. juli 1920, død 16. april 1958) var en britisk kemiker og røntgen-krystallograf, som gjorde betydningsfulde opdagelser af strukturerne i DNA, hvis struktur hun i 1953 bidrog til opdagelsen af. Hun blev kemiker på Cambridge universitetet.

Franklin er bedst kendt for sit arbejde med røntgendiffraktion af DNA, hvilket førte til opdagelsen af DNA-dobbeltspiralen, en opdagelse der ellers tillægges Francis Crick og James D. Watson. Ifølge et brev fra Francis Crick, som først blev opdaget senere, var hendes data centrale for bestemmelsen af strukturen og for formuleringen af Crick og Watsons model fra 1953. Franklins billeder af røntgendiffraktion, der bekræftede DNAs spiralstruktur blev vist til Watson uden hendes tilladelse eller viden. Disse billeder gav værdifuld indsigt i DNAs struktur, mens Franklins bidrag til opdagelsen af dobbeltspiralen generelt er overset.

Ikke offentliggjorte kladder til hendes videnskabelige artikler viser, at hun var kommet frem til DNA-spiralens overordnede form og placeringen af fosfatgrupperne på strukturens yderside. Det var tillige en af Franklins rapporter, der overbeviste Crick og Watson om, at baserne måtte sidde på indersiden, hvor de var beskyttet. Men hendes artikler blev først offentliggjort efter Crick og Watsons, som kun antydede hendes betydning for deres hypotese. Watson har sagt, at Franklin burde have fået Nobelprisen i kemi sammen med Maurice Wilkins.

Efter at have færdiggjort arbejdet med DNA, udførte hun vigtig forskning i bl.a. poliovirus.

Hun døde 37 år gammel af kræft i æggestokkene i 1958.

Den europæiske rumorganisation ESA vil opkalde deres Mars-robot ExoMars Rover efter Rosalind Franklin. Rosalind Franklin skal opsendes i 2020 og lander i 2021 i Oxia Planum og skal bl.a. bore sig to meter ned under marsoverfladen.

Kilder 
 Bryson, Bill En kort historie om næsten alt. (2010). Gyldendal .
 Sayre, A. 1975. Rosalind Franklin and DNA. New York: W.W. Norton and Company. .

Noter

Eksterne henvisninger 

Kemikere fra Storbritannien
Fysikere fra England
Personer fra London
Jøder fra Storbritannien
Briter i 1900-tallet
Personer døde af kræft